Osmaņu impērijas ģerbonis

Osmaņu impērijas ģerbonis, kas vizuāli līdzinās Latvijas ģerbonim vai, piemēram, Lielbritānijas ģerbonim, sākts lietot tikai 19. gadsimtā un tā galīgo variantu apstiprināja 1882. gada 17. aprīlī sultāns Abdulhamīds II.

 Zaļš disks un pusmēness uz saules 

 Vairogs un galvassega 

 Karogi 
Ģerboņa labajā pusē atrodas sarkanais Anatolija un citas Āzijas valstisSosyal Medyada Şeriat Bayrağı Diye Paylaşılan Bayrağın Aslında Rumeli'den Gelmesi (turku valodā) karogs ar baltu pusmēnesi un zvaigzni vidū. Kreisajā pusē atrodas zaļais Rumēlija karogs ar baltu pusmēnesi vidū. Dažādos citos ģerboņa zīmējumos šim karogam pie pusmēness redzama arī balta zvaigzne, tāpat kā osmaņu karogā.

 Ieroči un citi priekšmeti pie karogiem 
Virs karogiem abās ģerboņa pusēs novietoti divi durkļi (turku: mızrak), kas līdzīgi tiem, ko 19. gadsimtā izmantoja osmaņu kavalērija.

 vienpusēja āva (teber) — ceremoniāls ierocis;
 divpusēja āva — ceremoniāls ierocis augsta ranga kareivjiem;
 durklis;
 rokas zobens (kılıç) — ceremoniāls zobens;
 lielgabals (top) — simbolizē osmaņu artilēriju;
 zobens — senatnīgs turku zobens;
 lielgabala lodes (gülle);
 militārā orķestra taure; redzama tikai mala(borazan).

 šautenes durklis (süngülü tüfek);
 vienpusēja āva;
 revolveris (tabanca) — simbolizē karaspēka modernizāciju, jo 1840. gadā tajā sāka izmantot šaujapieročus un šaujampulveri;
 zizlis, kurā iekārti svari — Mozus nūja, simbolizē islāma izcelšanos;
 svari (terazi), kas simbolizē līdzsvaru un tiesu;
 grāmatas — Korāns uz likumu grāmatas (Šariats un citi valsts likumi un kanoni);
 enkurs (çapa) — simbolizē osmaņu jūrniecību.

Uz Rumēlija karogs novietots „pārpilnības rags” (bereket boynuzu), kas simbolizē osmaņu impērijas bagāto kultūru.

 Rotājums ar ordeņiem 

25px Dzimtenes mīlestības ordenis (turku: Şefkat Nişanı). 1878. gadā ieviesa sultāns Abdulhamīds II un pasniedza sievietēm pateicībā par lielu devumu valstij un milletam kara laikā.

Medžida ordenis (turku: Mecidi Nişanı). Ieviests 1852. gadā, sultāna Abdulmedžida I laikā. Ordenim ir piecas pakāpes. Ordeni pasniedza par izciliem panākumiem karā, galvenokārt Lielbritānijas un Francijas militārpersonām par palīdzību Krimas karā pret Krieviju (1853—1856).

Iftahara ordenis (turku: Nişan-ı İftahar). Ieviests sultāna Abdulmedžida I laikā. Augstākās pakāpes valsts apbalvojums gan par panākumiem karā, gan civilajā jomā.

25px Osmaņu ordenis (turku: Nişan-ı Osmânî). Ieviests 1862. gadā sultāna Abdulaziza laikā. Pasniedza par augstiem panākumiem valsts dienestā.

Privilēģiju ordenis (turku: Nişan-ı Âl-i İmtiyaz). 1876. gadā ieviesa sultāns Abdulhamīds II. Ordeni pasniedza par izciliem sasniegumiem izglītībā, valsts pārvaldē un karaspēkā.

 Attēlu galerija 

 Atsauces 

 Osmanlı armasını tanıyalım (osmaņu ģerboņa skaidrojums, turku val.)

 Ārējās saites 

Kategorija:Valstu ģerboņi
Kategorija:Osmaņu impērijas kultūra
Kategorija:Turcijas vēsture